ΑΠΟΦΑΣΗ ΤΗΣ ΕΠΙΤΡΟΠΗΣ της 29ης Απριλίου 1994 για την εκκαθάριση των λογαριασμών της Ιταλίας δυνάμει ορισμένων δαπανών που χρηματοδοτούνται από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ), τμήμα "Εγγυήσεων" για το οικονομικό έτος 1991 (Το κείμενο στην ιταλική γλώσσα είναι το μόνο αυθεντικό) (94/281/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 729/70 του Συμβουλίου της 21ης Απριλίου 1970 για τη χρηματοδότηση της κοινής γεωργικής πολιτικής (1), όπως τροποποιήθηκε τελευταία από τον κανονισμό (ΕΟΚ) αριθ. 2048/88 (2), και ιδίως το άρθρο 5 παράγραφος 2,

Μετά από διαβουλεύσεις με την επιτροπή του Ταμείου,

Εκτιμώντας:

ότι, σύμφωνα με το άρθρο 5 παράγραφος 2 στοιχείο β) του κανονισμού (ΕΟΚ) αριθ. 729/70, η Επιτροπή, βασιζόμενη στους ετήσιους λογαριασμούς που υποβάλλουν τα κράτη μέλη, εκκαθαρίζει τους λογαριασμούς σχετικά με τις δαπάνες που καταβάλλονται από τις υπηρεσίες και τους οργανισμούς που αναφέρονται στο άρθρο 4 του εν λόγω κανονισμού-

ότι, σύμφωνα με τα άρθρα 2 και 3 του κανονισμού (ΕΟΚ) αριθ. 729/70, μπορούν να χρηματοδοτηθούν μόνον οι δαπάνες που πραγματοποιούνται σύμφωνα με τους κοινοτικούς κανόνες στο πλαίσιο κοινής οργανώσεως των γεωργικών αγορών-

ότι η Ιταλία διαβίβασε στην Επιτροπή τα αναγκαία έγγραφα για την εκκαθάριση των λογαριασμών σχετικά με το οικονομικό έτος 1991, όσον αφορά τις δαπάνες που καλύπτει η παρούσα απόφαση- ότι η Επιτροπή προέβη στις αναγκαίες επαληθεύσεις σύμφωνα με το άρθρο 9 παράγραφος 2 του κανονισμού (ΕΟΚ) αριθ. 729/70-

ότι ο κανονισμός (ΕΟΚ) αριθ. 1582/91 της Επιτροπής (3), προβλέπει την παροχή βοείου κρέατος σε κονσέρβες στον πληθυσμό της πρώην Σοβιετικής Ένωσης στο πλαίσιο του κανονισμού (ΕΟΚ) αριθ. 598/91 του Συμβουλίου της 5ης Μαρτίου 1991 όσον αφορά έκτακτη δράση για την παροχή γεωργικών προϊόντων στον πληθυσμό της πρώην Σοβιετικής Ένωσης (4)- ότι η μεταποίηση των κρεάτων και η κονσερβοποίησή τους αποφασίστηκαν με διαγωνισμό- ότι τα κρέατα που έπρεπε να μεταποιηθούν από τους υπερθεματιστές προέρχοντο από αποθέματα παρέμβασης της Γερμανίας-

ότι ένα σημαντικό μέρος των κονσερβών που συσκευάστηκαν από ορισμένες ιταλικές ανάδοχες εταιρείες και εστάλησαν στην πρώην Σοβιετική Ένωση, αποδείχθηκε ακατάλληλο για την κατανάλωση από τον άνθρωπο- ότι, επιπλέον, διαπιστώθηκε ότι σε ορισμένες κονσέρβες η περιεκτικότητα σε κρέας δεν αντιστοιχούσε στους όρους που προβλέπονται στο παράρτημα του κανονισμού (ΕΟΚ) αριθ. 1582/91- ότι, μη όντας δυνατόν να προσδιοριστούν ανά παρτίδα οι ακατάλληλες κονσέρβες, χρειάστηκε να αποσυρθεί το σύνολο του εμπορεύματος που είχε χορηγηθεί και θα πρέπει να καταστραφεί- ότι η αιτία της αλλοίωσης των προϊόντων οφείλεται στην ανεπαρκή αποστείρωση των κρεάτων που έπρεπε να μεταποιηθούν και την ευθύνη φέρει η εταιρεία παραγωγής- ότι οι μόνιμοι φυσικοί έλεγχοι που θα έπρεπε να έχουν γίνει σύμφωνα με το άρθρο 9 του εν λόγω κανονισμού δεν επέτρεψαν τον εντοπισμό των προαναφερθέντων σφαλμάτων της μεταποίησης- ότι, κατά συνέπεια, ο ιταλικός οργανισμός παρέμβασης, αδίκως, κατέβαλε τα έξοδα μεταποίησης, στις ανάδοχες εταιρείες και δεν παρείχε στις συσταθείσες, δυνάμει του άρθρου 6 παράγραφος 3 του προαναφερθέντος κανονισμού, εγγυήσεις- ότι οι θετικές και αρνητικές σχετικές δαπάνες τις οποίες ανέλαβε το ταμείο κατά το οικονομικό έτος 1991 δεν είναι δυνατόν, ως εκ τόυτου, να επιβαρύνουν τον κοινοτικό προϋπολογισμό-

ότι το εν λόγω κράτος μέλος ενημερώθηκε λεπτομερώς για τις διορθώσεις που προβλέπονται από την παρούσα απόφαση και μπόρεσε να γνωστοποιήσει τις θέσεις του για το θέμα αυτό-

ότι, σύμφωνα με το άρθρο 8 του κανονισμού (ΕΟΚ) αριθ. 1723/72 της Επιτροπής της 26ης Ιουλίου 1972 περί εκκαθαρίσεως των λογαριασμών όσον αφορά το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ), τμήμα "Εγγυήσεων" (5), όπως τροποποιήθηκε τελευταία από τον κανονισμό (ΕΟΚ) αριθ. 295/88 (6), η απόφαση για την εκκαθάριση των λογαριασμών προϋποθέτει τον καθορισμό των δαπανών που πραγματοποιήθηκαν από κάθε κράτος μέλος στη διάρκεια του εν λόγω έτους, και που έχει αναγνωρισθεί ότι επιβαρύνουν το τμήμα "Εγγυήσεων" του ταμείου- ότι η διάταξη αυτή δεν αποκλείει ότι η Επιτροπή εκκαθαρίζει πριν και εκτός της συνολικής απόφασης εκκαθάρισης λογαριασμών, ορισμένα μέρη των αιτήσεων λογαριασμών που αφορούν δαπάνες σχετικά με ειδικά μέτρα- ότι, στη συγκεκριμένη περίπτωση, και η σοβαρότητα της ανεπάρκειας των ελέγχων που διαπιστώθηκε και η πολιτική επιτακτική ανάγκη να αντικατασταθούν οι ακατάλληλες για κατανάλωση κονσέρβες οδηγούν την Επιτροπή να κάνει χρήση της δυνατότητας αυτής- ότι η παρούσα απόφαση δεν θίγει την απόφαση εκκαθάρισης των λογαριασμών στο πλαίσιο του οικονομικού έτους 1991 για το σχετικό κράτος μέλος όσον αφορά τις δαπάνες που δεν καλύπτονται από την παρούσα απόφαση-

ότι η Επιτροπή επιφυλάσσεται να προβεί, εντός του κατάλληλου νομικού πλαισίου, στην ανάκτηση των δαπανών που την επιβαρύνουν, και οι οποίες, καθότι προκύπτουν επίσης από την ανεπαρκή εφαρμογή από το εν λόγω κράτος μέλος των διατάξεων ελέγχου στις συγκεκριμένες περιπτώσεις, προστίθενται στις δαπάνες που αποτελούν αντικείμενο της παρούσας απόφασης- ότι πρόκειται ιδίως για δαπάνες που συνδέονται με την απώλεια των κρεάτων παρέμβασης που χρησιμοποιούνται στο βαθμό που οι δαπάνες αυτές υπερβαίνουν το ποσό των απελευθερωμένων εγγυήσεων, καθώς και για τα έξοδα για την αποθήκευση, την επαναμεταφορά και την καταστροφή των κονσερβών-

ότι, σύμφωνα με το άρθρο 102 του δημοσιονομικού κανονισμού της 21ης Δεκεμβρίου 1977 (7), όπως τροποποιήθηκε τελευταία από τον κανονισμό (Ευρατόμ, ΕΚΑΧ, ΕΟΚ) αριθ. 610/90 (8), το αποτέλεσμα της απόφασης εκκαθάρισης των λογαριασμών, που αποτελεί τη διαφορά μεταξύ του συνόλου των δαπανών που έχουν ληφθεί υπόψη στο πλαίσιο του εν λόγω οικονομικού έτους κατ' εφαρμογή των άρθρων 100 και 101 και του συνόλου εκείνων που αναγνωρίζονται από την Επιτροπή κατά την εκκαθάριση, λαμβάνεται υπόψη σε ένα ενιαίο άρθρο ως δαπάνη που προστίθεται ή αφαιρείται,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το ποσό που αναγνωρίζεται ότι επιβαρύνει το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ), τμήμα "Εγγυήσεων", σχετικά με τις δηλωμένες από την Ιταλία δαπάνες στο πλαίσιο του οικονομικού έτους 1991 για την εκτέλεση των ενεργειών που προβλέπονται στον κανονισμό (ΕΟΚ) αριθ. 1582/89 όπως προσδιορίζονται στο παράρτημα, ανέρχεται, σύμφωνα με το ίδιο παράρτημα, σε 15 772 655 660 ιταλικές λίρες.

Άρθρο 2

Τα ποσά που αναγράφονται στο σημείο 3 του παραρτήματος πρέπει να καταχωρηθούν μεταξύ των δαπανών που αναφέρονται στο άρθρο 3 του κανονισμού (ΕΟΚ) αριθ. 2776/88 της Επιτροπής (9), για το μήνα Απρίλιο 1994.

Άρθρο 3

Η παρούσα απόφαση απευθύνεται στην Ιταλία.

Βρυξέλλες, 29 Απριλίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 94 της 28. 4. 1970, σ. 13.

(2) ΕΕ αριθ. L 185 της 15. 7. 1988, σ. 1.

(3) ΕΕ αριθ. L 147 της 12. 6. 1991, σ. 20.

(4) ΕΕ αριθ. L 67 της 14. 3. 1991, σ. 19.

(5) ΕΕ αριθ. L 186 της 16. 8. 1972, σ. 1.

(6) ΕΕ αριθ. L 30 της 2. 2. 1988, σ. 7.

(7) ΕΕ αριθ. L 356 της 31. 12. 1977, σ. 1.

(8) ΕΕ αριθ. L 70 της 16. 3. 1990, σ. 1.

(9) ΕΕ αριθ. L 249 της 8. 9. 1988, σ. 9.

ΠΑΡΑΡΤΗΜΑ

ΙΤΑΛΙΑ "" ID="1">1. Αναγνωρισμένες δαπάνες"> ID="1">α) δαπάνες που δήλωσε το κράτος μέλος για την παρούσα ενέργεια το 1991"> ID="1">- Beca Sarda> ID="2">251 087 652"> ID="1">- Beca SpA> ID="2">227 070 281"> ID="1">- Delicatering> ID="2">1 300 772 697"> ID="1">- Spi> ID="2">1 383 271 969

"> ID="1">Σύνολο > ID="2">3 162 202 599"> ID="1">β) μη αναγνωρισθείσες δαπάνες> ID="2"> 18 934 858 259"> ID="1">γ) σύνολο αναγνωρισθεισών δαπανών> ID="2"> 15 772 655 660"> ID="1">2. Δαπάνες που καταλογίζονται στο οικονομικό έτος 1991> ID="2">3 162 202 599"> ID="1">3. Δαπάνες που βαρύνουν το κράτος μέλος [1 γ) 2]> ID="2">18 934 858 259">